b'\n_START_ARTICLE_\nMojca Kleva\n_START_SECTION_\n\xc5\xa0tudij\n_START_PARAGRAPH_\nDiplomirala je leta 2002 na Fakulteti za dru\xc5\xbebene vede v Ljubljani iz politologije na temo Vklju\xc4\x8devanje slovenskih lokalnih skupnosti v programe Evropske unije, leta 2006 pa je magistrirala iz politolo\xc5\xa1kih znanosti na temo Normativno urejanje lobiranja v Sloveniji.\n_START_SECTION_\nPoliti\xc4\x8dna kariera\n_START_PARAGRAPH_\nMojca Kleva je svojo politi\xc4\x8dno kariero za\xc4\x8dela leta 1998, ko je na lokalnih volitvah bila izvoljena za ob\xc4\x8dinsko svetnico Mestne ob\xc4\x8dine Koper. Leta 2002 je bila imenovana za svetovalko za \xc5\xa1iritev Evropske unije v Skupini naprednega zavezni\xc5\xa1tva socialistov in demokratov v Evropskem parlamentu. V letih 2002 in 2006 leta je bila ponovno izvoljena za mestno svetnico Mestne ob\xc4\x8dine Koper. Med letoma 2007 in 2009 je aktivno sodelovala in vodila mre\xc5\xbeo nevladnih organizacij s podro\xc4\x8dja \xc4\x8dlovekovih pravic \xc5\xbeensk - \xc5\xbdenski lobi Slovenije. Mandat ob\xc4\x8dinske svetnice je pred\xc4\x8dasno zaklju\xc4\x8dila leta 2009, ko je v \xc4\x8dasu 9. vlade Republike Slovenije pod vodstvom Boruta Pahorja prevzela funkcijo stalne predstavnice Dr\xc5\xbeavnega zbora pri Evropskem parlamentu. Funkcijo stalne predstavnice je opravljala do 9. maja 2011, ko je Evropski parlament potrdil njen mandat evropske poslanke.'